|  |
| --- |
| **ULSETSKOGEN SKOLE** |
| 2025/2026 |  |  | **Referat fra****FAU-møte** |
|  | Dato: | 29.09.2025 |
|  |
| Tid: | Klokka 19.30–21.00 | Møte nr.:  | 2 |
| Sted: | Ulsetskogen skole,Lærerværelset  | Kopi til: | RektorSkolens sekretær  |
| Til stede: Anja Solli (fram til og med punkt 1) Ørjan Berge (1. trinn)Kirsti Isdal (2. trinn) Janne Knudsen (2. trinn)Katrine Rifsgaard Breivik (3. trinn) Siri Helland (4. trinn)Linn Silje Olsen (4. trinn)Per Sigmund Sævik Bøe (5. trinn, referent) Camilla Karatas (6. trinn)Natasja Fosen (6. trinn)Are Lundestad (7. trinn)Shelaine Nilsen (7. trinn)Kontakt: fau.ulsetskogen@gmail.com |

|  |  |  |  |
| --- | --- | --- | --- |
| **Punkt** | **Tekst** | **Ansvarlig** | **Frist** |
| **1** | **Informasjon fra rektor*** Rektor informerte om at det nye elevrådet nå er på plass, med 18 medlemmer totalt. Lederen og nestleder går i 7. trinn og sekretæren i 6. trinn. Rektor fortalte om en del saker hun har lyst til å jobbe sammen med elevrådet om dette skoleåret (f.eks. ulike typer turneringer og kampanjer). Elevrådsledelsen skal også delta (med bl.a. rektor og FAU-leder og -nestleder) i kvalitetsdialogmøte i vårsemesteret 2026.
* De fleste trinnene har nå gjennomført foreldremøter, der foreldregruppene tok opp en rekke temaer (knyttet til bl.a. smarttelefonbruk og sosiale medier, bursdagsfeiring, kommunikasjon mellom foreldre, språkbruk, dataspill og bruk av elsparkesykkel).
* Rektor informerte om status for kommunens plan *Sammen for kvalitet - læring og medvirkning*:Fram til nå har skolen hatt fokus på medvirkning (23–25), og framover blir fokuset på grunnleggende digitale ferdigheter (25–27).
 | Anja Solli |  |
| **2** | **Trafikkaksjon**FAU har skaffet nok reflekser til trafikkaksjonen i oktober, og sender ut informasjon om trafikkaksjoneb til skolen (inkludert kart som viser kjøremønsteret som foreldre skal følge når de leverer og henter barna).  |  |  |
| **3** | **Høstdisco** Gymsalen er bestilt til torsdag 30. oktober. Høstdisco-komiteen bestemmer ellers innholdet på høstdiscoen. |  |  |
| **4** | **Bussing av ungdomsskoleever fra Åstveit** Det ble diskutert om FAU fortsatt skal støtte opp om oppropet (i regi av FAU ved andre skolen i Åsane) mot at elevene på Åstveit skal busses til Garnes (i forbindelse med oppussinga som er planlagt på Åstveit). FAU landet på (med seks mot fire stemmer) at vi fortsatt stiller oss bak oppropet, men innser samtidig at dette langt på vei ser ut til å være en tapt sak (og at det nok er andre ting det er viktigere at vi foreldre bruker tid og energi på framover). |  |  |
| **5** | **Årsmøteinnkalling**Innkallinga til årsmøtet er allerede skrevet ferdig (av den forrige FAU-ledelsen). Nåværende FAU-ledere informerte om innholdet i innkallinga.FAU-lederen kan for øvrig ikke stille på årsmøtet, så nestlederen i FAU leder møtet i stedet.  |  |  |
| **6** | **Ymsesaker*** Temaet dårlig språkbruk blant elever ble tatt opp i FAU. Det ble blant annet fremmet forslag til rektor om at dette er noe hun kanskje kan ta opp med elevrådet, og om det med språkbruk for eksempel kan få plass som «sosiale mål for uka» på lekseplanen. Det ble også foreslått innad i FAU om vi kanskje kunne invitere til temakveld om dette.
* Det kom også forslag om at FAU på et seinere møte skal diskutere hvordan vi kan jobbe med også 3. til 7. trinn når det gjelder smarttelefonbruk: FAU har tidligere vedtatt at vi ønsker å jobbe for at Ulsetskogen skole skal bli en smarttelefonfri skole, men da primært ved at foreldregruppene på 1. og 2. trinn sammen skal bli enige om dette.
* FAU skal etter hvert spørre rektor om hvordan vi kan jobbe for å gjøre utearealene ved skolen bedre. Vi planlegger også å kontakte FAU ved Haukedalen skole for å høre om erfaringene de gjorde seg i arbeidet med å få etablert Haukeplassen.
* 1. trinn har ellers fått ny FAU-representant: Jørgen Hovlandsdal.
 |  |  |